**OSNUTEK**

Na podlagi tretjega odstavka 98. člena Zakona o evidentiranju nepremičnin (Uradni list RS, št. 47/06, 65/07 – odl. US, 79/12 – odl. US in \_\_\_\_ - ZMVN-1) izdaja Vlada Republike Slovenije

**UREDBO**

**o podatkih o lastnostih nepremičnin v registru nepremičnin**

**1. člen**

**(vsebina)**

Ta uredba določa podrobnejše podatke o lastnostih nepremičnin, ki se vodijo v registru nepremičnin, in opis teh podatkov.

**2. člen**

**(podatki o lastnostih parcele)**

(1) Podatki o lastnostih parcele so:

-       boniteta zemljišča,

-       centroid,

-       dejanska raba zemljišča,

-       delež površine dejanske rabe,

- delež površine namenske rabe,

-       katastrska občina,

- namenska raba,

-       parcelna številka,

-       površina parcele,

-       površina zemljišča pod stavbo,

-       stavbe, ki stojijo na parceli in

-       upravljavec.

(2) Za parcele, ki so po dejanski rabi gozdna zemljišča, sta poleg podatkov iz prejšnjega odstavka podatka o lastnostih parcele tudi:

-       odprtost zemljišča in

-       rastiščni koeficient.

**3. člen**

**(podatki o lastnostih stavbe)**

Podatki o lastnostih stavbe so:

-       centroid,

-       elektrika,

-       kanalizacija,

-       katastrska občina,

-       leto izgradnje stavbe,

-       leto obnove fasade,

-       leto obnove strehe,

-       material nosilne konstrukcije,

-       parcele, na katerih stoji stavba,

-       površina zemljišča pod stavbo,

-       številka pritlične etaže,

-       številka stavbe,

-       število etaž,

-       število poslovnih prostorov,

-       število stanovanj,

-       tip stavbe,

-       vodovod,

-       plin in

-       naslov stavbe.

**4. člen**

**(podatki o lastnostih dela stavbe)**

(1) Podatki o lastnostih dela stavbe so:

-       dejanska raba dela stavbe,

-       katastrska občina,

-       lega dela stavbe v stavbi,

-       leto obnove instalacij,

-       leto obnove oken,

-       naslov dela stavbe,

-       površina dela stavbe,

-       številka dela stavbe,

-       številka etaže,

-       številka nadstropja,

-       številka stanovanja ali poslovnega prostora,

-       številka stavbe,

-       uporabna površina,

-       upravljavec,

-       upravnik,

-       dvigalo,

-       površina prostora,

-       vrsta prostora in

- višina etaže.

(2) Za dele stavb, ki so po dejanski rabi del stavbe z rezervoarjem ali silosi, je poleg podatkov iz prejšnjega odstavka podatek o lastnostih dela stavbe tudi prostornina rezervoarjev in silosov.

**5. člen**

**(podatki o odprtosti zemljišča, rastiščnem koeficientu)**

(1) Podatki iz drugega odstavka 2. člena se evidentirajo na parcelo natančno na podlagi podatkov Zavoda za gozdove Slovenije ter v obliki grafičnih podatkov.

(2) Pri spreminjanju mej parcel se podatki iz prejšnjega odstavka po izvedeni spremembi določijo na podlagi grafičnih podatkov. O na novo določenih podatkih organ vrednotenja obvesti Zavod za gozdove Slovenije, ki lahko podatke spremeni.

**5.a člen**

**(podatki o lastniku nepremičnine)**

(1) O lastniku nepremičnine se v registru nepremičnin vodijo naslednji podatki:

-       za fizične osebe: osebno ime, EMŠO, naslov stalnega prebivališča in naslov za vročanje,

- za pravne osebe: ime, matična številka, naslov,

-       delež lastništva in

-       izračunan delež lastništva.

**6. člen**

**(podatki o nepremičnini)**

Nepremičnine se v registru nepremičnin evidentirajo tako, da se za vsako nepremičnino evidentirajo podatki o parcelah in o delih stavb, ki sestavljajo nepremičnino.

**7. člen**

**(javnost podatkov registra nepremičnin)**

Podatki, ki se vodijo v registru nepremičnin, so javni, razen podatkov o lastniku nepremičnine, ki je fizična oseba.

**8. člen**

**(opis podatkov)**

Opis podatkov o lastnostih parcele iz 2. člena te uredbe, stavbe iz 3. člena te uredbe, dela stavbe iz 4. člena te uredbe ter podatkov o nepremičnini iz 6. člena te uredbe so v prilogi 1, ki je sestavni del te uredbe.

**9. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

[Priloga 1: Opis podatkov](http://pisrs.si/Pis.web/npb/2016-01-2852-2011-01-4104-npb4-p1.pdf)